Diari Oficial de la Generalitat Valenciana


Sumari del DOGV 9261, del 21-01-2022 (2022/258)

RESOLUCIÓ de 12 de gener de 2022, de la Conselleria d'Educació, Cultura i Esport, per la qual es reconeix la Col·lecció Museogràfica Permanent del Centre d'Interpretació del Torico de Chiva com a col·lecció museogràfica permanent de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9261

Data del DOGV
:   21-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/258


Data del document
:   12-01-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * museu

RESOLUCIÓ de 12 de gener de 2022, de la Conselleria d'Educació, Cultura i Esport, per la qual es reconeix la Col·lecció Museogràfica Permanent del Centre d'Interpretació del Torico de Chiva com a col·lecció museogràfica permanent de la Comunitat Valenciana. [2022/258]  
Antecedents de fet  
Vist que l'Ajuntament de Chiva (València) presenta sol·licitud respecte al reconeixement de la Col·lecció Museogràfica Permanent del Centre d'Interpretació del Torico com a col·lecció museogràfica permanent de la Comunitat Valenciana.  
Vist que aquesta corporació municipal annexa a aquesta sol·licitud tota la documentació pertinent, consistent en:  
1. Acord plenari de l'Ajuntament de Chiva pel qual s'aprova iniciar els tràmits administratius per al reconeixement oficial de la Col·lecció Museogràfica Permanent del Centre d'Interpretació del Torico.  
  
2. Informe redactat per tècnic competent, sobre la naturalesa i entitat de la col·lecció.  
3. Inventari, segons model oficialment establit GV-MUSEIA.  
4. Informe emés per un arquitecte sobre l'adequació del local o edifici que alberga els fons. Plànol i fotografies.  
5. Certificació del personal a càrrec de les exposicions.  
6. Certificació relativa a l'horari d'obertura al públic.  
7. Certificació de les consignacions pressupostàries per al manteniment de l'exposició permanent.  
Vist l'informe favorable del Servei de Museus i Patrimoni Moble de la Direcció General de Cultura i Patrimoni, proposant el reconeixement com a col·lecció museogràfica permanent de la Comunitat Valenciana, per reunir tots els requisits exigits legalment.  
  
Fonaments de dret  
Primer. Resulta d'aplicació l'article 69 i 70 de la Llei 4/1998, d'11 de juny, del patrimoni cultural valencià, que estableix la figura jurídica de col·lecció museogràfica permanent, així com la seua integració en el Sistema Valencià de Museus.  
Segon. La sol·licitud presentada correspon al que estipulen els articles 5, 6 i 7.2 de l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana.  
Tercer. La direcció general resulta competent per a proposar el present expedient en virtut del que disposa la Llei 4/1998, d'11 de juny, del Patrimoni Cultural Valencià, el Reglament orgànic i funcional de la Conselleria d'Educació, Investigació, Cultura, i Esport, aprovat pel Decret 173/2020, de 30 d'octubre, del Consell de la Generalitat, i la resta de normes d'aplicació general.  
En virtut de tot això i a proposta de la Direcció General de Cultura i Patrimoni, resolc:  
  
Primer  
Reconéixer la Col·lecció Museogràfica Permanent del Centre d'Interpretació del Torico com a col·lecció museogràfica permanent de la Comunitat Valenciana, amb els efectes establits en la Llei 4/1998, d'11 de juny, de la Generalitat Valenciana, del patrimoni cultural valencià i en l'Ordre de 6 de febrer de 1991, de la Conselleria de Cultura, Educació i Ciència, que queda integrada en el Sistema Valencià de Museus.  
  
  
Segon  
Publicar la present resolució en el DOGV.  
  
Tercer  
Segons el que disposa l'article 13 de l'ordre esmentada, la Conselleria d'Educació, Cultura i Esport podrà anul·lar el present reconeixement de la Col·lecció Museogràfica Permanent si es deixen de complir alguns dels requisits exigits en l'ordre.  
  
Contra aquesta resolució, que posa fi a la via administrativa, es podrà interposar recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Cultura i Esport en el termini d'un mes comptador des de l'endemà de la publicació.  
b) El recurs contenciós administratiu, haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació.  
En el cas que el recurrent siga una administració pública, s'actuarà d'acord amb l'article 44 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 12 de gener de 2022.- El conseller d'Educació, Cultura i Esport: Vicent Marzà i Ibáñez.